**Kedves Hallgatók!**

A Nemzeti Adó- És Vámhivatal (NAV, korábban APEH) valamint a Miskolci Egyetem Hallgatói És Doktorandusz Hallgatói Önkormányzata (ME-HÖK) között létrejött együttműködés értelmében **2012. február 15.-én** a kihelyezett ügyfélszolgálat keretében lehetőség nyílik minden hallgató számára a szociális juttatások megpályázásához szükséges adóigazolások kikérésére.

Az érdeklődők nem csak a saját nevükre szóló igazolásokat kérhetik ki, hanem családtagjaikét is! Ehhez a [www.mehok.uni-miskolc.hu/tamogatasok](http://www.mehok.uni-miskolc.hu/tamogatasok), valamint a [www.mehok.uni-miskolc.hu/szobsys](http://www.mehok.uni-miskolc.hu/szobsys) honlapokról letölthető, a NAV által jóváhagyott meghatalmazás formanyomtatványt kell értelemszerűen kitöltve és kinyomtatva leadni az ügyfélfogadás helyszínén. Ezt követően másnap reggel ugyanott átvehető a kért igazolás.

A NAV ügyfélszolgálat helye, ideje: ÜIM Taniroda, A/1 ép. 120. (volt Raiffeisen Bank), 2012. február 15. (szerda) 10.00-12.00

Miskolc, 2012. február 6.

 Miskolci Egyetem

 Hallgatói És Doktoranduszhallgatói

 Önkormányzata